Avaxıl

Avaxıl — Azərbaycan Respublikasının Dağlıq Şirvan iqtisadi rayonunun Şamaxı rayonunun Avaxıl kənd inzibati ərazi dairəsində kənd, Avaxıl kənd inzibati ərazi dairəsinin mərkəzi. Kənd Nağaraxana bələdiyyəsinə aiddir.

Avaxıl çayın (Ağsu çayın mənbəyi)  sahilindədir. Yaşayış məntəqəsinin adı ərazisindəki mineral bulağın adından götürülüb.”Azərbaycan toponimlərinin ensiklopedik lüğəti”. İki cilddə. I cild. Bakı, “Şərq-Qərb”, 2007, səh.88 Yerli toponimikada bu adın hava axan, havası bol olan yer və s.mənada izahları vardır.

 Mədəniyyəti 
Kənddə XIX əsrə aid məscid binası və hələ tam öyrənilməmiş qədim qəbristanlıqlar, o cümlədən Ömər Soltan Xəlvəti Avaxıli, Əhməd Rəvanı, qəbristanlıqları və Pir Qulu, Murad piri, Feyzulla piri, Alçalı pir, Pir Hüseyn, Pir Hacı, Dünya nənə və b. ziyarətgahlar mövcuddur. Ümumiyyətlə kənd ərazisinin bəzi yerlərindən saxsı qırıqları, saxsı kəhrizlərə və başqa maraq doğuran tapıntılara  rast gəlinsə də heç zaman tarixi-arxeoloji tədqiqatlar aparılmamışdır.

 Coğrafiyası və iqlimi 
Kənd dəniz səviyyəsindən 1.386 metr hündürlükdə, rayonun inzibati mərkəzi Şamaxı şəhərindən 29 km uzaqlıqda yerləşir. Kənd Qabandağ silsiləsinin ətəyində Yekəqurşaqlı və Hallacı aşırımlarının arasında yerləşir. Ərazisində onlarla şirin su mənbələri , gözəl səfalı bulaqlar, o cümlədən müalicəvi əhəmiyyətli "İlisu" suyu vardır. Şamaxı rayonunun ən böyük şirin su mənbələrindən olan Qırxbulaq, Qoşabulaq, Kamil bulağı, Buzbulaq, Şıxbulağı, Nehrə bulağı, Şaqqulu bulaq, Əzgilli bulaq, Avaxıl bulağı, Böyük bulaq, İlisu, Kötüklü, Şirəli bulaq,Cəfər bulağı, Qaraçöhrə bulağı,Sərçə bulağı və bundan savayı onlarla şirin su mənbələri mövcuddur.

Avaxıl ərazisində   maraq doğuran və güman ki təhrif olunaraq dəyişilmiş toponimlər - Mecbil, Aşağı yer, Çərşümə, Süpbiçən, Siyadahar, Kəlaxar, Araxçın, Gorxana, kimi ərazilər qədim yaşayış izləri olan məskənlər kimi tanınır.

 Əhalisi 
Kənd Avaxıl kənd inzibati-ərazi dairəsinə daxildir.Azərbaycan Respublikası Mədəniyyət və Turizm Nazirliyi: Kəndlər haqqında məlumat: Şamaxı rayonu haqqında məlumat Ev sahiblərinin sayı 85, Kənd əhalisi 430 nəfərdir ki, onunda 211 nəfəri kişi, 219 nəfəri isə qadınlar təşkil edir. Avaxıl kəndinin əhalisi azərbaycanlılardan ibarətdir.

 İqtisadiyyatı 
Keçmiş 3 ildə kəndə 5.000 turist gəlmişdir. Kəndə 24 saat elektrik enerjisi verilir. Kənd ərazisində "QOŞABULAQ" ,"Fortuna" ,"Qızıldaş", "Dağlar qoynunda" və başqa bir çox istirahət mərkəzləri mövcuddur.

 Şəkilləri 

 Həmçinin bax 
 Buta (film, 2011)

İstinadlar

 Xarici keçidlər 

Youtube-da bax: Şamaxı abidələri (film, 09.09.2007)



Kateqoriya:Şamaxı rayonunun kəndləri